Đogović: Protraćeno vreme za ekonomsku stabilnost 
Pred početak pregovora o novom stend baj aranžmanu sa MMF-om, ostaje pitanje šta je urađeno tokom postojećeg stend baj aranžmana 
Predstavnici Međunarodnog monetarnog fonda stigli su juče u Srbiju i već u ponedeljak u Beogradu počinje poslednja, sedma po redu runda pregovora o stend baj aranžmanu Srbije i MMF-a. Iako se Srbija nalazi u nimalo zavidnoj ekonomskoj situaciji, ekonomisti u Beogradu ne očekuju probleme tokom predstojećih pregovora. , kaže ekonomista Saša Đogović. Usvojeni budžet za 2011. obezbeđuje kakvu-takvu stabilnost i MMF je podržao njegovo usvajanje, podseća Đogović i dodaje da Albert Jeger i ostali predstavnici MMF-a neće otići iz Srbije bez iznošenja procena o eventualnim problemima sa kojima će se zemlja suočiti do kraja godine. ocenjuje Đogović. Poslednji pritisci na Vladu i zahtevi za povećanje plata, za sada samo iz prosvete, zdravstva i policije – veliki su problem sa kojim se poslednjih nedelja suočava kabinet Mirka Cvetkovića. Dvogodišnje strpljenje budžetskih korisnika uz očekivanje da će po isteku stend baj aranžmana doći do odmrzavanja plata, doveli su zbog loše vladine politike do prvih štrajkova, ali kako smatra Đogović, ne treba očekivati bilo kakav fleksibilan stav MMFa po tom pitanju. , kaže on. Konačno, s obzirom da Srbija ulazi u predizbornu godinu vrlo je teško proceniti hoće li aranžman sa MMF-om biti produžen. Po rečima Saše Đogovića bilo bi poželjno prisustvo MMF-a u bilo kom obliku, pa makar i u savetodavnom, kako predlažu governer i ministarka finansija. objašnjava Đogović. Na kraju ostaje pitanje šta je urađeno tokom ovog stend baj aranžmana sa MMF-om. Srbija je izgubila taj period na kozmetičke prepravke u javnom sektoru, sa i dalje izdašnim subvencijama i bez ikakve strategije o restruktuiranju javnog sektora, kaže Đogović. Najgore rešenje je da se pod političkim teretom ne uđe u novi aranžaman sa MMF-om, a da se dalje krpljenje budžeta nastavi prodajom Telekoma i drugih javnih preduzeća.